Immanuel Casto

L**Immanuel Casto**, nòmm d'art de **Manuel Cuni** (Éla de Sère, 16 de settember del 1983), a l'è on cantautor talian.

A gh'è staa taccaa-adree la numerada de «El Casto Divin» putost che de «El prinzip del *Porn Groove*».

## Biografi
### Primm publicazion
Nassuu in provincia de Bergom, in del 2002 a l'è andaa a viv a Bologna per lavorà comè direttor artistegh in d'on'agenzia de comunicazion. Intra el 2003 e 'l 2004, cont el pseudonom de Immanuel, a s'è produu e publicaa digitalment in desperluu i album *On the Road*, *Voyeur* e *Vento di erezioni*, caratterizzaa da sònoritaa ligaa a la musega elettronega e temategh che parlen de la sessualitaa, cuntaa-sù in d'ona manera ironega. In del 2005 a l'è staa publicaa l'album quatter, *Deflorato*, cont di riferiment musegaj ai bran *dance *di* *agn settanta.

In del 2006 l'ha publicaa el video musegal de *Che bella la cappella*, bran che a l'è pien de doppi-sens religios-eròtegh. In del period istess el g'ha ciappaa-part a trasmission radiofonegh sora l'internet, oltra a avegh presentaa l'album cinqu *Feel the Porn Groove*, caratterizzaa da on stil lounge e chillout. El farà nass el sotta-gener *porn groove*, che, de fatt, el dopera musega dance e 'l se compagna cont di test esplicit che parlen de sess, prategh sessuaj estremm e la prostituzion.

In del 2008, a l'è staa publicaa el bran *Anal Beat*, cont ona sonoritaa strimedament dance-agn vottanta. El rezev l'invid per la partecipazion a on *backstage *per l'MTV che 'l confluiss in d'on "special" del prògrama, *Loveline*, menter el giornal spagnoeu *El País* el ghe dedica on articol. In del stess ann l'ha publicaa l'EP *Io batto*. Depos del video musical del bran *50 bocca/100 amore*, l'Immanuel Casto l'ha firmaa on contratt cont la *Jle Management*. In del mes de giugn del stess ann el s'è esebii al *[[Gay pride]]* nazional e l'ha seraa el concert insemma al Lisander Fullin e al Fabi Canino. In seguit, l'ha publicaa la raccòlta *The Hits*.

### ''Adult Music''
Cont l'inizzi del 2009, el cantant l'ha programaa el primm gir nazional; In quell period l'è staa anca publicaa el singol *Touché (Par l'amour)*, venduu per la prima voeulta per mezz de la scompartizion digitala. In del video musical del bran, l'Immanuel Casto a l'è compagnaa da on corp de ball femminil, le *Beat Girls*, menter la produzion del bran a l'è stada dada al musecista Keen. Chest singol chì el va in programazion in radio e su l'All Music, oltra a vess recensuu dal TGcom cont on'intervista sora i progett futur del cantant.

In del 2010 a hinn staa publicaa i singoj *Escort 25* e *Crash* (chest'ultem chì cont la partecipazion vocala de la Romina Falconi), che a gh'hann antezipaa la publicazion del primm album offizial *Adult Music*, sortii in de la primavera del 2011 e scompartii da la Universal Music Group. A november del 2011 a l'è sortida per el *download* digital la raccòlta *Porn Groove 2004/2009*, che la gh'ha denter di re-rangiament de squas tucc i primm canzon del cantautor.

A partì dal 15 de november 2010 fin a mitaa del desember 2010 a l'è staa intra i òspit fiss in de la trasmission televisiva *Loveline* in onda sora l'MTV Italia. In del 2012 l'ha firmaa la colòna sonora *Porn to be Alive* per la seri de la red *Kubrick - Una storia porno*, produzida da Magnolia Fiction.

In del 2012 l'ha inventaa el gioeugh de cart *Squillo*, in del qual chi che gioeuga l'ha de fà finta de vess on sfruttator che ghe piass la dròga e 'l sess estremm. Prima che 'l gioeugh el fudess scompartii, el 9 de ottober del 2012, la senatora Emanuela Baio Dossi, che l'ha pensaa che 'l gioeugh el flusciava la mercanzifigazion del còrp di donn, l'uso de eroina, de anti-depressiv e prategh sessuaj minga uman, l'ha domandaa la rimozion dal mercaa in ona session parlamentara.

### ''Freak & Chic''
In de l'april del 2013, el s'è esebii per la prima voeulta in su la Rai in del programa *Aggratis!* cantand *Crash*. In del mes de giugn el torna-indree a *Aggratis!* per cantà *Zero carboidrati* e poeu el se esebirà in de l'ultema serada del *[[Palermo]] [[Gay pride|pride nazional]]*, inanz a pussee de 40.000 spettator.

El 13 de settember del 2013, l'Immanuel Casto l'ha publicaa l'album sett in studi *Freak & Chic*, antezipaa in del mes de magg dal singol *Tropicanal*. Per fà mozion a l'album a hinn staa faa sortii anca i singoj *Sexual Navigator* e *Sognando Cracovia*, chest'ultem cantaa in duett cont la Romina Falconi e che l'ha daa el nomm all'ultema tappa del gir.

### ''The Pink Album''
El 15 de giugn del 2015 a l'è stada annunciada la sortida d'on noeuv singol, intitolaa *Deepthroat Revolution* e publicaa ona settimanna depos. A la canzon chì a l'è seguii l'annunci de l'album vott in studi *The Pink Album*, sortii el 25 de settember e preceduu anca dal segond singol *Da grande sarai fr**io*.

## Discògrafi

## Bibliografi
* 

## Nòt e alter progett



## Ligamm de foeura
*  Immanuel Casto, immanuelcasto.it.
*  Immanuel Casto, su AllMusic, All Media Network.
*  Immanuel Casto, su Discogs, Zink Media.